section_heading: O klubu
paragraph_text: Osnivačka skupština kluba je održana 10. prosinca 1974. u zgradi Gimnazije Samobor, te je klub nazvan "Osvit" po imenu športskog školskog društva Gimnazije Samobor. Klub je registriran pri Zagrebačkom košarkaškom savezu, te je počeo s ligaškim natjecanjima u Zagrebačkoj ligi i potom Zagrebačkoj zoni. Klub je izborio plasman u Hrvatsku regionalnu ligu - Centar, ali je odustao od natjecanja. <br> U sezoni 1977./78. klub mijenja ime u Košarkaški klub "Mladost"', a 1980. u "Košarkaški klub "Samobor". Juniori kluba su se 1987. godine plasirali u Hrvatsku juniorsku ligu. <br> 1992. godine sponzor kluba postaje tvrtka "Paulić-Labor", te klub djeluje s više selekcija, uključujući i žensku. Tih godina klub se natječe u B-1 ligi. Nakon nekoliko godina, dolazi do prestnka sponzoriranja kluba. Seniori kluba ospadaju u C-1 ligu, koju osvajaju 2000. godine i vraćaju se u B-1 ligu. U sezoni 2002./03. ostvaruju plasman u A-2 ligu, no klub odustaje od natjecanja te se raspušta seniorska momčad. 2005. godine se vraća seniorska momčad, koja se idućih godina natječe u C-1 i B-1 ligi, a od sezone 2008./09. redovito u A-2 ligi - Centar. <br> Klub je u sezoni 2018./19. osvojio drugo mjesto u Drugoj ligi - Centar, te je zbog odustajanja pojedinih klubova temeljem pozivnice Hrvatskog košarkaškog saveza postao član Prve muške košarkaške lige.<ref> tportal.hr, U Samoboru će se igrati sjajna košarka; momčad 'risova' u novoj sezoni vodit će Zdravko Radulović, objavljeno 23. srpnja 2019., pristupljeno 26. veljače 2020.  <ref> 01portal.hr, Košarkaši Samobora novi prvoligaši, objavljeno 24. srpnja 2019., pristupljeno 26. veljače 2020. <br> Klub je osvajao i Kup Krešimira Ćosića - regija Centar.